**Andrew "Drew" W. Houston** (/ˈhaʊs.tən/; s. 4. maaliskuuta 1983 Acton, Massachusetts, Yhdysvallat) on amerikkalainen Internetyrittäjä ja online-varmuuskopiointi- ja tallennuspalvelu Dropboxin perustaja ja toimitusjohtaja. Forbesin mukaan hänen nettovarallisuutensa on noin 2,2 miljardia dollaria. Houstonilla oli 24,4 prosenttia äänivallasta Dropboxissa ennen listautumisannin hakemista helmikuussa 2018.

Ura
---

Houston aloitti opinnot Acton-Boxborough Regional High Schoolissa 1990-luvulla. Myöhemmin hän valmistui tietojenkäsittelytieteestä Massachusetts Institute of Technologysta (MIT), jossa hän oli Phi Delta Theta -veljeskunnan jäsen. Siellä hän tapasi Arash Ferdowsin, josta tuli myöhemmin Dropboxin toinen perustaja ja teknologiajohtaja.

Opiskeluaikanaan Houston perusti SAT-kokeisiin valmentavan yrityksen.Houston ja Ferdowsi perustivat Dropboxin vuonna 2007. Houston on tällä hetkellä Dropboxin toimitusjohtaja. Helmikuussa 2020 Houston liittyi Facebookin hallitukseen ja korvasi Netflixin toimitusjohtajan Reed Hastingsin, joka erosi toukokuussa 2019.

Tunnustukset
------------

*Business Week* nimesi Houstonin yhdeksi "lupaavimmista 30-vuotiaista ja sitä nuoremmista pelaajista",*lähde?* ja Dropboxia on mainostettu Y Combinatorin tähän mennessä menestyneimpänä sijoituksena. Inc.com nimesi Houstonin myös 30 parhaan alle 30-vuotiaan yrittäjän joukkoon ja Dropboxia on kutsuttu Piilaakson 20 parhaan startup-yrityksen joukkoon.

Kesäkuussa 2013 MIT kutsui Houstonin puhumaan vuotuisessa aloitusseremoniassaan. Puheessaan Houston antoi seuraavan neuvon:

> »Sanotaan, että olet niiden viiden ihmisen keskiarvo, joiden kanssa vietät eniten aikaa. Mietipä sitä: kuka on sinun viiden hengen piirissäsi? Minulla on hyviä uutisia: MIT on yksi maailman parhaista paikoista aloittaa tämän ympyrän rakentaminen. Jos en olisi tullut tänne, en olisi tavannut Adamia, en olisi tavannut upeaa Dropboxin kanssaperustajaani Arashia. Yksi asia, jonka olen oppinut, on, että itsesi ympäröiminen inspiroivilla ihmisillä on nyt yhtä tärkeää kuin lahjakkuus tai ahkera työskentely. Voitteko kuvitella, jos Michael Jordan ei olisi ollut NBA:ssa, jos hänen viiden hengen piirinsä olisi ollut joukko kavereita Italiassa? Ympyräsi pakottaa sinut olemaan parempi, niin kuin Adam työnsi minua eteenpäin.» 
> 
>

Yksityiselämä
-------------

Houston asuu San Franciscossa, Kaliforniassa.

Huhtikuussa 2013 perustettiin FWD.us-niminen edunvalvontaryhmä (tarkoituksenaan lobata maahanmuuttouudistusta ja koulutuksen parantamista) ja Houston mainittiin yhdeksi perustajista.

Hän kannatti vuonna 2016 Hillary Clintonia Yhdysvaltain vuoden 2016 presidentinvaaleissa.

Lähteet
-------

1. ↑  Hetal Kabra: Drew Houston age, height, weight, net worth 2021, girlfriend, wife, kids, gay, dating, biography, wiki | MD Daily Record *mddailyrecord.com*. Viitattu 29.10.2021. (englanniksi)
2. 1 2 3  Drew Houston *Forbes*. Viitattu 29.10.2021. (englanniksi)
3. ↑  S-1 *sec.gov*. Viitattu 29.10.2021.
4. ↑  Phi Delta Theta: Fraternity / Become The Greatest Version of Yourself™ *Phi Delta Theta Fraternity*. Viitattu 29.10.2021. (englanniksi)
5. ↑  Zoë Bernard: The rise of Dropbox CEO Drew Houston, who just made the Forbes 400 after taking his company public *Business Insider*. Viitattu 29.10.2021. (englanniksi)
6. 1 2  Annie Palmer: Dropbox CEO Drew Houston joins Facebook's board of directors *CNBC*.  3.2.2020. Viitattu 29.10.2021. (englanniksi)
7. ↑  Janko Roettgers, Janko Roettgers: Netflix CEO Reed Hastings Is Leaving Facebook’s Board *Variety*.  12.4.2019. Viitattu 29.10.2021. (englanniksi)
8. ↑  Erick Schonfeld: Who Is In The New Billion Dollar Valuation Club? *TechCrunch*.  17.6.2011. Viitattu 29.10.2021. (englanniksi)
9. ↑  Inc Editorial: 30 Under 30 2011, Honorees *Inc.com*. Viitattu 29.10.2021. (englanniksi)
10. ↑  Nicole Carter: Drew Houston and Arash Ferdowsi, Founders of Dropbox *Inc.com*.  27.6.2011. Viitattu 29.10.2021. (englanniksi)
11. ↑  Nick Saint: 20 Hot Silicon Valley Startups You Need To Watch *Business Insider*. Viitattu 29.10.2021. (englanniksi)
12. ↑  Drew Houston's Commencement address *MIT News*. Massachusetts Institute of Technology. Viitattu 29.10.2021. (englanniksi)
13. ↑  Our Supporters - FWD.us *web.archive.org*.  16.4.2013.  Arkistoitu 16.4.2013. Viitattu 29.10.2021.
14. ↑  Louis Nelson: Hillary Clinton racks up business endorsements *Politico*. Viitattu 29.10.2021. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Drew\_Houston